

**ROKIŠKIO rajono savivaldybėS TARYBA**

**SPRENDIMAS**

**DĖL NEKILNOJAMOJO TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu ir 2 dalies 7 punktu, Rokiškio rajono savivaldybės turto, perduodamo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į Kalvių kaimo bendruomenės 2024 m. kovo 27 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

1. Perduoti nuo 2024 m. gegužės 22 d. laikinai, 10 (dešimčiai) metų, neatlygintinai valdyti ir naudotis panaudos pagrindais Kalvių kaimo bendruomenei, kodas 300012151, kurios registruota buveinė yra Vilniaus g. 4, Kamajų mstl., Rokiškio r. sav., Rokiškio rajono savivaldybei nuosavybės teise priklausantį, Rokiškio rajono savivaldybės administracijos patikėjimo teise valdomą turtą – 136,12 kv. m. patalpas, esančias pastate – kultūros namuose (patalpos kadastrinių matavimų byloje pažymėtos 1-1 (6,85 kv. m), 1-2 (4,02 kv. m),1-3 (113,01 kv. m), 1-4 (12,24 kv. m)), unikalus Nr. 7396-5013-6017, adresu: Mindaugo g. 21, Kalvių k., Kamajų sen., Rokiškio r. sav., bendras pastato plotas – 205,25 kv. m, kurio bendra įsigijimo balansinė vertė 2024 m. kovo 31 d. – 1872,57 Eur, bendra turto likutinė vertė 2024 m. kovo 31 d. – 0,00 Eur., turto registravimo grupė – 1202200, finansavimo šaltinis - savivaldybės biudžeto lėšos.

2. Nustatyti:

2.1. nurodytas turtas negali būti naudojamas ūkinei-komercinei veiklai vykdyti;

2.2. nurodytas turtas skirtas įstatuose nurodytai veiklai vykdyti bei tenkinti gyvenamosios vietovės bendruomenės viešuosius poreikius.

3. Pritarti savivaldybės turto panaudos sutarties projektui su Kalvių kaimo bendruomene (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Dalia Kvedaraitė

**SPRENDIMO PROJEKTO**

**DĖL NEKILNOJAMOJO TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

**AIŠKINAMASIS RAŠTAS**

2024-04-25

Projekto rengėjas – Turto valdymo ir ūkio skyriaus vyriausioji specialistė Dalia Kvedaraitė.

Pranešėjas komitetų ir tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Suteikti panaudos pagrindais laikinai, 10 (dešimčiai) metų, neatlygintinai valdyti ir naudotis:  Rokiškio rajono savivaldybei nuosavybės teise priklausantį, Rokiškio rajono savivaldybės administracijos patikėjimo teise valdomą nekilnojamą turtą Kalvių kaimo bendruomenei. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktas nustato, kad valstybės ir savivaldybių turtas gali būti perduodamas panaudos pagrindais laikinai neatlygintinai valdyti ir naudotis atitinkamai Vyriausybės arba savivaldybės tarybos nustatyta tvarka – asociacijoms (tik šio straipsnio 2 dalyje nustatytiems veiklos tikslams) 2 dalies 7 punktas numato, kad valstybės ir savivaldybių turtas panaudos pagrindais laikinai neatlygintinai valdyti ir naudotis gali būti perduodamas asociacijoms ir labdaros ir paramos fondams, kurių pagrindinės veiklos tikslas – tenkinti gyvenamosios vietovės bendruomenės viešuosius poreikius. Šį veiklos tikslą įgyvendinančiai asociacijai panaudos pagrindais gali būti perduotas tik savivaldybės turtas. Naujos teisinio reguliavimo nuostatos nesiūlomos. |
| 3. | Laukiami rezultatai | Bus užtikrintas efektyvus savivaldybei nuosavybės teise priklausančio turto panaudojimas. |
| 4. | Lėšų poreikis ir šaltiniai | Perduodant nurodytą turtą, numatomas biudžeto lėšų preliminarus poreikis 568,00 Eur per metus (komunaliniams mokesčiams). |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Nuo 2007 m. Kalvių kaimo bendruomenė naudojasi panaudos pagrindais patalpomis, esančiomis pastate – kultūros namuose. 2024 m. gegužės 21 d. baigiasi savivaldybės turto panaudos sutartis, kuri buvo sudaryta 10 (dešimčiai) metų. Bendruomenė pateikė prašymą dėl patalpų, esančių adresu: Mindaugo g. 21, Kalvių k., Kamajų sen., Rokiškio r. sav., panaudos pagrindais perdavimo, kurias naudos įvairioms bendruomenės veikloms vykdyti: susirinkimams, mokymams, susitikimams ir įvairiems šventiniams renginiams organizuoti.  Taip pat šiuo sprendimu siūloma pritarti Savivaldybės turto panaudos sutarčių projektams.  Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |